
 4.4.2013
 BG
 Официален вестник на Европейския съюз
 L 94/4
 РЕГЛАМЕНТ ЗА ИЗПЪЛНЕНИЕ (ЕС) No 309/2013 НА КОМИСИЯТА
 от 3 април 2013 година
 за изменение за 191-ви път на Регламент (ЕО) No 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда (1), и по-специално член 7, параграф 1, буква а) и член 7а, параграф 5 от него,
 като има предвид, че:
 (1)
 В приложение I към Регламент (ЕО) No 881/2002 се посочват лицата, групите и образуванията, спрямо които се прилага замразяването на средства и икономически ресурси по смисъла на този регламент.
 (2)
 На 23 март 2013 г. Комитетът по санкциите към Съвета за сигурност на Организацията на обединените нации реши да извади четири физически лица от списъка на лицата, групите и образуванията, спрямо които следва да се прилага замразяването на средства и икономически ресурси.
 (3)
 Приложение I към Регламент (ЕО) No 881/2002 следва да бъде съответно актуализирано,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕО) No 881/2002 се изменя в съответствие с приложението към настоящия регламент.
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 3 април 2013 година.
 За Комисията, от името на председателя,
 началникът на Службата за инструментите на външната политика
 (1) ОВ L 139, 29.5.2002 г., стр. 9.
 ПРИЛОЖЕНИЕ
 Приложение I към Регламент (ЕО) No 881/2002 се изменя, както следва:
 В категорията „Физически лица“ се заличават следните вписвания:
 а)
 „Abdul Manaf KASMURI (известен още като a) Muhammad Al-Filipini, б) Intan), Klang. Selangor, Малайзия. Дата на раждане: 28 май 1955 г. Място на раждане: Selangor, Малайзия. Националност: малайзиец. паспорт No: A 9226483. Национален идентификационен номер: 550528-10-5991.“
 б)
 „Zulkepli Bin Marzuki. Адрес: Taman Puchong Perdana, State of Selangor, Малайзия. Дата на раждане: 3.7.1968 г. Месторождение: Selangor, Малайзия. Гражданство: малайзийско. Номер на паспорта: A 5983063. Национален идентификационен номер: 680703- 10-5821.Дата на определянето, посочено в член 2a, параграф 4, буква б): 9.9.2003 г.“
 в)
 „Wan Min WAN MAT (известен също като: a) Abu Hafis, б) Wan Halim, в) Abu Hidayah), Ulu Tiram, Johor, Малайзия; дата на раждане: 23 септември 1960 г.; място на раждане: Kelantan, Малайзия; националност: малайзиец; паспорт No: A 9703399; национален идентификационен номер: 600923-03-5527.“
 г)
 „Zaini Zakaria (известен още като Ahmad). Адрес: Kota Bharu, Kelantan, Малайзия. Дата на раждане: 16.5.1967 г. Месторождение: Kelantan, Малайзия; Гражданство: малайзийско. Номер на паспорта: A11457974. Национален идентификационен номер: 670516-03-5283. Дата на определянето, посочено в член 2a, параграф 4, буква б): 9.9.2003 г.“
 